Iseggasen, zerrin meslen deg ubuqal n tudert armi yeqqel Amin d argaz mebla lawan acku d anelmad yerna d axeddam imi ixeddem d anehhar ɣer yiwen i as-yefkan takerrust-is yettawi kera n win iḥeslen deg ubrid. Yettawi-tt yid-s, yettaǧǧa-tt tama n tḥanut n xali-s Saɛid i yellan metwal tasnawit n Ẓli Mellaḥ. Akken ara d-yeffeɣ seg tesnawit, lewhin16:00 netta d amahil yis-s, ula d tafenǧalt n lqaḥwa ur tt-yesses. Asikel-is amezwaru, yettawi inelmaden i t-yekran. Ḥemmlen ad ddun yid-s acku d tanudda-nsen yernu d imerked agujil(…)P39 (….) Amin, yettawi-d iseggasen-is snin, urǧin yezgil aseggas anagar mi yella yeqqar deg uɣerbaz amenzu mi t-tuwet tkerrust yeqqim acḥal di sbiṭar. Maca terza-d ɣur-s tbuciḍant i yesbelɛen tizegzewt d telqeq n uqcic ilemẓi yeččuren d tayri n tudert.